José Mota kan få sin AaB-debut mod sin tidligere klub Viborg F.F., der søndag eftermiddag møder AaB i forårspremieren på Aalborg Stadion.

Hvor Mota står til at debutere, må en anden AaB-spiller, Lasse Nielsen, vente på sin debut i SAS Ligaen. U/19-landsholdsspilleren pådrog sig en overbelastningsskade i AaB's sidste testkamp mod IFK Göteborg i tirsdags. I SAS Ligaen indtager AaB efter 18 spillerunder en fjerdeplads i tabellen, mens Viborg F.F. efter en skidt begyndelse på sæsonen er placeret som fjerde sidst. Cheftræner Erik Hamrén håber, at AaB kan opnå større stabilitet og et højere bundniveau end hidtil. - Jeg mener, vi har en stærk trup, men vi skal forbedre disse ting, hvis vi skal fastholde eller udbygge vores position, påpeger Erik Hamrén og understreger, at dette også er muligt.